ΓΡΑΠΤΗ ΕΡΩΤΗΣΗ E-0942/00

υποβολή: Bart Staes (Verts/ALE) προς την Επιτροπή

(29 Μαρτίου 2000)

Θέμα: Χρησιμοποίηση ξύλου επεξεργασμένου με κρεοζόλη

Η χρησιμοποίηση κρεοζόλης για την επεξεργασία του ξύλου (εμποτισμένο ξύλο) είναι επιβλαβής τόσο για τον άνθρωπο όσο και για το περιβάλλον. Η κρεοζόλη περιέχει το εξαιρετικώς δηλητηριώδες αρσενικό, χρώμιο IV και χαλκό. Το εμποτισμένο ξύλο χρησιμοποιείται μεταξύ άλλων σε αποθήκες κήπων, φράκτες, παιχνίδια, πέργολες, έπιπλα κήπου και στρωτήρες σιδηροτροχιών.

Από τον Φεβρουάριο του 2000 δεν επιτρέπεται πλέον στην Ολλανδία η πώληση προϊόντων που έχουν κατασκευασθεί από εμποτισμένο ξύλο. Επίσης το Συμβούλιο της Επικρατείας εξέδωσε απόφαση με την οποία απαγορεύει και τα ροκανίδια από εμποτισμένο ξύλο. Επίσης, το ξύλο αυτό δεν πρέπει να χρησιμοποιείται ούτε ως καύσιμο σε μονάδες παραγωγής ηλεκτρισμού, ούτε ως πρώτη ύλη για κόντρα πλακέ και για ζωικές τροφές, για επίστρωση κήπων καθώς και γύρω από τον κορμό δένδρων ή ωςποκατάστατο του άχυρου στους στάβλους.

Από δημοσιεύματα στον τύπο φαίνεται τώρα ότι οι ολλανδικές αρχές θα ανέχονται σιωπηρώς την εξαγωγή των καρκινογόνων ροκανιδιών σε άλλα κράτη μέλη της Ευρωπαϊκή Ένωση για την παραγωγή κόντρα πλακέ, παιχνιδιών και άλλων. Με τον τρόπο αυτό ενεργούν παραβιάζοντας το γράμμα και το πνεύμα διαφόρων κοινοτικών οδηγιών.

1. Έχει ενημερωθεί η Επιτροπή σχετικά με τη εξαγωγή καρκινογόνων ροκανιδιών από την Ολλανδία προς άλλα κράτη μέλη της Ε Ε;

α) Εάν ναι, για ποιες χώρες πρόκειται;

β) Εάν όχι, θα διεξαγάγει έρευνα η Επιτροπή, σχετικά με τις βλαβερές συνέπειές τους τόσο για τον άνθρωπο, όσο και για το περιβάλλον καθώς και σχετικά με τιςπερβάσεις των διαφόρων κοινοτικών οδηγιών;

2. Έχουν παρασχεθεί στην Επιτροπή από τους κατασκευαστές και εισαγωγείς κρεοζόλης και εμποτισμένου με κρεοζόλη ξύλου, όλα τα σχετικά και διαθέσιμα πληροφοριακά στοιχεία όσον αφορά την έκθεση του ανθρώπου και του περιβάλλοντος σε αρσενικό οξύ (ή στα άλατα αυτού), όπως ορίζεται στον κανονισμό 142/97; Εάν όχι, σε ποιά διαβήματα έχει προβεί η Επιτροπή για να διασφαλίσει την πλήρη και ορθή τήρηση του κανονισμού αριθ.142/97;

3. Φρονεί η Επιτροπή ότι τα απόβλητα από εμποτισμένο με κρεοζόλη ξύλο που προέρχονται από οικοδομικές και κατεδαφιστικές εργασίες πρέπει να συγκεντρώνονται και να αντιμετωπίζονται ως επικίνδυνα απόβλητα, σύμφωνα με την οδηγία 91/689/ΕΟΚ;

α) Εάν όχι, ποιά επιχειρήματα προβάλει η Επιτροπή βάσει των οποίων δεν θεωρεί το εμποτισμένο με κρεοζόλη ξύλο ως επικίνδυνο απόβλητο;

β) Εάν ναι, αντιμετωπίζεται πράγματι στα 15 κράτη μέλη της Ευρωπαϊκής Ένωσης το εμποτισμένο με κρεοζόλη ξύλο ως επικίνδυνο απόβλητο;

Απάντηση του κ. Liikanen εξ ονόματος της Επιτροπής

(9 Ιουνίου 2000)

1. Η Επιτροπή δεν είναι ενήμερη της εξαγωγής ροκανιδίων από ξύλο που έχειποστεί επεξεργασία με αρσενικό, χρώμιο και χαλκό από τις Κάτω Χώρες προς τα λοιπά κράτη μέλη. Οι ουσίες αυτές ίσως να χρησιμοποιούνται βάσει ορισμένων προϋποθέσεων εντός της Κοινότητας για την επεξεργασία του ξύλου σύμφωνα με την οδηγία του Συμβουλίου 89/677/ΕΟΚ της 21ης Δεκεμβρίου 1989 που τροποποιεί για όγδοη φορά την οδηγία 76/769/ΕΟΚ περί προσέγγιση των νομοθεσιών, κανονιστικών και διοικητικών διατάξεων των κρατών μελών που αφορούν τους περιορισμούς στην εμπορία και χρήση ορισμένων επικίνδυνων ουσιών και παρασκευασμάτων(1).

Η εξαγωγή ροκανιδίων δεν αποτελεί παράβαση κοινοτικής νομοθεσίας αν έχει ακολουθηθεί η ενδεδειγμένη διαδικασία. Οι εξαγωγές των αποβλήτων αυτών καλύπτονται από τον Κανονισμό του Συμβουλίου (ΕΟΚ) 259/93 της 1ης Φεβρουαρίου 1993 σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους(2). Για εξαγωγές ροκανιδίων για ανακύκλωση, ταλικά αναφέρονται στο Παράρτημα III του εν λόγω κανονισμού κάτω από την επικεφαλίδα ΑC 170: Απόβλητα επεξεργασμένου φελλού και ξύλου. Αυτό σημαίνει ότι τα απόβλητα μπορούν να μεταφερθούν αν η μεταφορά γνωστοποιηθεί στα ενεχόμενα στην μεταφορά κράτη μέλη (χώρα εξαγωγής, χώρα εισαγωγής και ενδεχόμενες χώρες διέλευσης) και δεν προβάλλονται αντιρρήσεις στην μεταφορά. Οι αρχές μπορούν μόνο να έχουν αντίρρηση για ορισμένους περιορισμένους λόγους, π.χ. αν τα απόβλητα δεν μπορούν ναποβληθούν σε περιβαλλοντικά αποδεκτή επεξεργασία στη χώρα προορισμού.

Στη φάση αυτή δενπάρχουν ενδείξεις που θα μπορούσαν να δικαιολογήσουν τη διεξαγωγή έρευνας όπως ζητείται από το αξιότιμο μέλος.

2. Η Επιτροπή έλαβε πληροφορίες σχετικά με αρσενικό οξύ σύμφωνα με τον Κανονισμό της Επιτροπής (ΕΚ) Αριθ. 142/97της 27ης Ιανουαρίου 1997 σχετικά με την παροχή πληροφοριακών στοιχείων για ορισμένεςπάρχουσες ουσίες όπως προβλέπεται στον κανονισμό του Συμβουλίου (ΕΟΚ) Αριθ. 793/93(3). Η πληροφορία αυτή χρησιμοποιήθηκε από την Επιτροπή σε μία εξέταση του κινδύνου χρήσης αρσενικού για τη συντήρηση του ξύλου. Η εξέταση αυτή προκάλεσε ανησυχία ως προς ορισμένες πλευρές της χρήσης των συντηρητικών ξύλου που περιέχουν αρσενικό, κυρίως σε σχέση με τα μακροπρόθεσμα αποτελέσματα της απόρριψης του ξύλου που έχειποστεί την επεξεργασία αυτή. Εν τούτοις, δεν διαπιστώθηκε οξύς κίνδυνος για το ευρύ κοινό. Η βιομηχανία πρότεινε την εξέταση των κινδύνων αυτών μέσω μιας οικειοθελούς συμφωνίας. Η Επιτροπή εξετάζει την πρόταση αυτή.

Επιπρόσθετα, η Επιτροπή εξετάζει τη στιγμή αυτή κατά πόσο περαιτέρω περιορισμοί στην εμπορία και τη χρήση του αρσενικού που χρησιμοποιείται σε συντηρητικά ξύλου βάσει της οδηγίας 76/769/ΕΟΚ της 27ης Ιουλίου 1976 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων(4) είναι απαραίτητη. Περαιτέρω η οδηγία 98/8/ΕΚ 1998 για τη διάθεση βιοκτόνων στην αγορά, περιλαμβάνει συντηρητικά ξύλου στο πεδίο εφαρμογής της. Η Επιτροπή προτίθεται ναιοθετήσει στο εγγύς μέλλον μέτρα για την εφαρμογή της εν λόγω οδηγίας και τα συντηρητικά ξύλου θα θεωρούνται ως μία πρώτη προτεραιότητα για αξιολόγηση. Το ζήτημα της πρότασης περαιτέρω οδηγίας που θα περιορίζει τη διάθεση στην αγορά αυτών των βιοκτόνων θα εξεταστεί κάτω από το φως των αποτελεσμάτων της αξιολόγησης.

3. Η οδηγία του Συμβουλίου 91/689/ΕΟΚ της 12ης Δεκεμβρίου 1991 προσδιορίζει ως επικίνδυνα απόβλητα(5) στο Άρθρο 1(4) πρώτο εδάφιο, τα απόβλητα που περιλαμβάνονται σε πίνακα επικινδύνων αποβλήτων. Ο πίνακας αυτός έχει καταρτιστεί από την απόφαση του Συμβουλίου 94/904/ΕΚ της 22ας Δεκεμβρίου 1994(6). Ο πίνακας αυτός δεν περιλαμβάνει το διαποτισμένο ξύλο που προέρχεται από κατασκευαστικές και κατεδαφιστικές δραστηριότητες ως επικίνδυνο απόβλητο. Ως εκ τούτου, οι διατάξεις της οδηγίας 91/689/ΕΟΚ δεν εφαρμόζονται.

Η ίδια οδηγία αναφέρει, στο Άρθρο 1(4) δεύτερο εδάφιο, ότι κάθε απόβλητο που ένα κράτος μέλος θεωρεί ότι έχει μια ή περισσότερες από τις ιδιότητες του Παραρτήματος III της Οδηγίας αποτελεί επίσης επικίνδυνο απόβλητο. Τα κράτη μέλη θα πρέπει να κοινοποιούν τέτοιες περιπτώσεις στην Επιτροπή. Οι περιπτώσεις αυτές πρέπει να επανεξετάζονται από την Επιτροπή έναντι ενδεχόμενης προσαρμογής του κοινοτικού πίνακα των επικινδύνων αποβλήτων. Μέχρι τώρα, η Επιτροπή έχει λάβει γνωστοποιήσεις από το Ηνωμένο Βασίλειο και την Αυστρία που θεωρούν ότι το εμποτισμένο ξύλο είναι (τουλάχιστον μερικώς) επικίνδυνο απόβλητο. Η Επιτροπή επανεξετάζει τις γνωστοποιήσεις αυτές στο πλαίσιο μιας ευρύτερης επανεξέτασης του πίνακα επικινδύνων αποβλήτων με βάση ένα σύνολο περίπου 300 γνωστοποιήσεων. Η Επιτροπή έχει την πρόθεση ναποβάλει πρόταση αναθεώρησης του πίνακα, πριν από το τέλος του έτους, προς την επιτροπή που έχει συγκροτηθεί βάσει του Άρθρου 18 της Οδηγίας του Συμβουλίου 91/156/ΕΟΚ(7) της 18 Μαρτίου 1991 που τροποποιεί την Οδηγία 75/442/ΕΟΚ(8) της 15ης Ιουλίου 1975 περί στερεών αποβλήτων για γνώμη. Η πρόταση αυτή θα λάβειπόψη την πραγματοποιηθείσα αξιολόγηση των γνωστοποιήσεων του Ηνωμένου Βασιλείου και της Αυστρίας σχετικά με το εμποτισμένο ξύλο.

Ανεξάρτητα της ταξινόμησής του ως επικίνδυνου ή μη επικίνδυνου αποβλήτου, το εμποτισμένο ξύλο μπορεί να ανακτάται ή να απορρίπτεται μόνο σύμφωνα με τις διατάξεις του Άρθρου 4 της οδηγίας 75/442/ΕΟΚ, ήτοι, χωρίς να θέτει σε κίνδυνο την ανθρώπινηγεία και χωρίς να χρησιμοποιούνται επεξεργασίες ή μέθοδοι οι οποίες θα μπορούσαν να βλάψουν το περιβάλλον, και ιδίως χωρίς κίνδυνο για το νερό, τον αέρα, το έδαφος και τα φυτά και ζώα, χωρίς να προκαλείται όχληση μέσω θορύβου ή οσμών και χωρίς δυσμενή επίδραση στην ύπαιθρο ή σε τόπους ιδιαίτερου ενδιαφέροντος.

Η Επιτροπή θα επιθυμούσε επίσης να παραπέμψει το αξιότιμο μέλος στην απάντηση που δόθηκε στην γραπτή ερώτηση E 0941/00.

(1) ΕΕ L 398 της 30.12.1989.

(2) ΕΕ L 30 της 6.2.1993.

(3) ΕΕ L 25 της 28.1.1997.

(4) ΕΕ L 262 της 27.9.1976.

(5) ΕΕ L 377 της 31.12.1991.

(6) ΕΕ L 356 της 31.12.1994.

(7) ΕΕ L 78 της 26.3.1991.

(8) ΕΕ L 194 της 25.7.1975.